Απόφαση της Επιτροπής

της 22ας Μαΐου 2003

για την τροποποίηση των παραρτημάτων I και II της απόφασης 2002/304/ΕΚ όσον αφορά τα προγράμματα που εφαρμόζονται με στόχο την απόκτηση του καθεστώτος των εγκεκριμένων ζωνών ή εκμεταλλεύσεων για την ιογενή αιμορραγική σηψαιμία (ΙΑΣ) και τη λοιμώδη αιματοποιητική νέκρωση (ΛΑΝ)

[κοινοποιηθείσα υπό τον αριθμό Ε(2003) 1627]

(Κείμενο που παρουσιάζει ενδιαφέρον για τον ΕΟΧ)

(2003/376/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 91/67/ΕΟΚ του Συμβουλίου, της 28ης Ιανουαρίου 1991, σχετικά με τους όρους υγειονομικού ελέγχου που διέπουν την εμπορία ζώων και προϊόντων ζώων υδατοκαλλιέργειας(1), όπως τροποποιήθηκε τελευταία από την οδηγία 98/45/ΕΚ(2), και ιδίως το άρθρο 10 παράγραφος 3,

Εκτιμώντας τα ακόλουθα:

(1) Με την απόφαση 2002/304/ΕΚ(3), όπως τροποποιήθηκε από την απόφαση 2002/879/ΕΚ(4), η Επιτροπή ενέκρινε προγράμματα με στόχο την απόκτηση του καθεστώτος των εγκεκριμένων ζωνών ή εγκεκριμένων εκμεταλλεύσεων σε μη εγκεκριμένες ζώνες, όσον αφορά μία ή περισσότερες από τις νόσους των ψαριών της ιογενούς αιμορραγικής σηψαιμίας (ΙΑΣ) και της λοιμώδους αιματοποιητικής νέκρωσης (ΛΑΝ).

(2) Η Ιταλία υπέβαλε στην Επιτροπή πρόσθετα προγράμματα σχετικά με την ΙΑΣ και τη ΛΑΝ, με στόχο την απόκτηση του καθεστώτος της εγκεκριμένης ζώνης για λεκάνες απορροής υδάτων. Τα προγράμματα αυτά προσδιορίζουν τα γεωγραφικά όρια των σχετικών ζωνών, τα μέτρα που πρέπει να ληφθούν από τις επίσημες υπηρεσίες, τις διαδικασίες που πρέπει να ακολουθήσουν τα εγκεκριμένα εργαστήρια, τη σημασία των σχετικών νόσων και τα μέτρα καταπολέμησης των νόσων αυτών σε περίπτωση ανίχνευσής τους.

(3) Διαπιστώθηκε ότι τα προγράμματα που υπέβαλε η Ιταλία συμμορφώνονται με το άρθρο 10 της οδηγίας 91/67/ΕΟΚ.

(4) Ορισμένα προγράμματα που εγκρίθηκαν με την απόφαση 2002/304/ΕΚ έχουν ολοκληρωθεί και πρέπει να διαγραφούν από την απόφαση 2002/304/ΕΚ.

(5) Ως εκ τούτου, πρέπει να τροποποιηθεί η απόφαση 2002/304/ΕΚ.

(6) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής τροφικής αλυσίδας και υγείας των ζώων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 2002/304/ΕΚ τροποποιείται ως εξής:

1. Το παράρτημα I αντικαθίσταται από το κείμενο του παραρτήματος Ι της παρούσας απόφασης.

2. Το παράρτημα II αντικαθίσταται από το κείμενο του παραρτήματος II της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 22 Μαΐου 2003.

Για την Επιτροπή

David Byrne

Μέλος της Επιτροπής

(1) ΕΕ L 46 της 19.2.1991, σ. 1.

(2) ΕΕ L 189 της 3.7.1998, σ. 12.

(3) ΕΕ L 104 της 20.4.2002, σ. 37.

(4) ΕΕ L 305 της 7.11.2002, σ. 59.

ΠΑΡΑΡΤΗΜΑ I

ΖΩΝΕΣ ΣΤΙΣ ΟΠΟΙΕΣ ΕΦΑΡΜΟΖΟΝΤΑΙ ΕΓΚΕΚΡΙΜΕΝΑ ΠΡΟΓΡΑΜΜΑΤΑ ΜΕ ΣΤΟΧΟ ΤΗΝ ΑΠΟΚΤΗΣΗ ΤΟΥ ΚΑΘΕΣΤΩΤΟΣ ΤΗΣ ΕΓΚΕΚΡΙΜΕΝΗΣ ΖΩΝΗΣ ΣΕ ΣΧΕΣΗ ΜΕ ΜΙΑ Ή ΠΕΡΙΣΣΟΤΕΡΕΣ ΑΠΟ ΤΙΣ ΝΟΣΟΥΣ ΤΩΝ ΨΑΡΙΩΝ ΙΑΣ ΚΑΙ ΛΑΝ

1. ΖΩΝΕΣ ΣΤΗ ΔΑΝΙΑ ΣΤΙΣ ΟΠΟΙΕΣ ΕΦΑΡΜΟΖΕΤΑΙ ΕΝΑ ΕΓΚΕΚΡΙΜΕΝΟ ΠΡΟΓΡΑΜΜΑ ΜΕ ΣΤΟΧΟ ΤΗΝ ΑΠΟΚΤΗΣΗ ΤΟΥ ΚΑΘΕΣΤΩΤΟΣ ΤΗΣ ΕΓΚΕΚΡΙΜΕΝΗΣ ΖΩΝΗΣ ΣΕ ΣΧΕΣΗ ΜΕ ΤΗΝ ΙΑΣ

- Η λεκάνη απορροής FISKEBÆK Å

- Όλα τα ΤΜΗΜΑΤΑ ΤΗΣ ΓΙΟΥΤΛΑΝΔΗΣ νοτίως και δυτικώς των λεκανών απορροής Storåen, Karup å, Gudenåen και Grejs å

- Η περιοχή του συνόλου ΤΩΝ ΔΑΝΙΚΩΝ ΝΗΣΩΝ

2. ΖΩΝΕΣ ΣΤΗ ΓΕΡΜΑΝΙΑ ΣΤΙΣ ΟΠΟΙΕΣ ΕΦΑΡΜΟΖΕΤΑΙ ΕΝΑ ΕΓΚΕΚΡΙΜΕΝΟ ΠΡΟΓΡΑΜΜΑ ΜΕ ΣΤΟΧΟ ΤΗΝ ΑΠΟΚΤΗΣΗ ΤΟΥ ΚΑΘΕΣΤΩΤΟΣ ΤΗΣ ΕΓΚΕΚΡΙΜΕΝΗΣ ΖΩΝΗΣ ΣΕ ΣΧΕΣΗ ΜΕ ΤΗΝ ΙΑΣ ΚΑΙ ΛΑΝ

- Μία ζώνη στη λεκάνη απορροής "WOLFEGGER AACH AND ROHRSEE"

- Μία ζώνη στην περιοχή της λεκάνης απορροής "OBERN NAGOLD"

3. ΖΩΝΕΣ ΣΤΗΝ ΙΣΠΑΝΙΑ ΣΤΙΣ ΟΠΟΙΕΣ ΕΦΑΡΜΟΖΕΤΑΙ ΕΝΑ ΕΓΚΕΚΡΙΜΕΝΟ ΠΡΟΓΡΑΜΜΑ ΜΕ ΣΤΟΧΟ ΤΗΝ ΑΠΟΚΤΗΣΗ ΤΟΥ ΚΑΘΕΣΤΩΤΟΣ ΤΗΣ ΕΓΚΕΚΡΙΜΕΝΗΣ ΖΩΝΗΣ ΣΕ ΣΧΕΣΗ ΜΕ ΤΗΝ ΙΑΣ ΚΑΙ ΛΑΝ

- Η ΑΥΤΟΝΟΜΗ ΚΟΙΝΟΤΗΤΑ ΤΗΣ LA RIOJA

4. ΖΩΝΕΣ ΣΤΗ ΓΑΛΛΙΑ ΣΤΙΣ ΟΠΟΙΕΣ ΕΦΑΡΜΟΖΕΤΑΙ ΕΝΑ ΕΓΚΕΚΡΙΜΕΝΟ ΠΡΟΓΡΑΜΜΑ ΜΕ ΣΤΟΧΟ ΤΗΝ ΑΠΟΚΤΗΣΗ ΤΟΥ ΚΑΘΕΣΤΩΤΟΣ ΤΗΣ ΕΓΚΕΚΡΙΜΕΝΗΣ ΖΩΝΗΣ ΣΕ ΣΧΕΣΗ ΜΕ ΤΗΝ ΙΑΣ ΚΑΙ ΛΑΝ

- LES FORGES

- LA NIVE ΚΑΙ LES NIVELLES

- L' ÉLORN

5. ΖΩΝΕΣ ΣΤΗΝ ΙΤΑΛΙΑ ΣΤΙΣ ΟΠΟΙΕΣ ΕΦΑΡΜΟΖΕΤΑΙ ΕΝΑ ΕΓΚΕΚΡΙΜΕΝΟ ΠΡΟΓΡΑΜΜΑ ΜΕ ΣΤΟΧΟ ΤΗΝ ΑΠΟΚΤΗΣΗ ΤΟΥ ΚΑΘΕΣΤΩΤΟΣ ΤΗΣ ΕΓΚΕΚΡΙΜΕΝΗΣ ΖΩΝΗΣ ΣΕ ΣΧΕΣΗ ΜΕ ΤΗΝ ΙΑΣ ΚΑΙ ΛΑΝ

5.1. Η αυτόνομη επαρχία του Bolzano

ZONA PROVINCE OF BOLZANO

- Η ζώνη περιλαμβάνει όλες τις περιοχές της λεκάνης απορροής στην επαρχία του Bolzano

Η ζώνη περιλαμβάνει το άνω τμήμα της ζώνης ZONA VAL DELL'ADIGE - δηλαδή, τις περιοχές της λεκάνης απορροής του ποταμού Adige από τις πηγές του στην επαρχία του Bolzano στα σύνορα με την επαρχία του Trento

(Σημείωση:

Το υπόλοιπο κάτω τμήμα της ζώνης ZONA VAL DELL'ADIGE περιλαμβάνεται στο εγκεκριμένο πρόγραμμα της αυτόνομης επαρχίας του Trento. Τα άνω και κάτω τμήματα αυτής της ζώνης πρέπει να θεωρούνται μία επιδημιολογική μονάδα)

5.2. Η αυτόνομη επαρχία του Trento

ZONA VAL DI SOLE E DI NON

- Η περιοχή της λεκάνης απορροής από την πηγή του ποταμού Noce μέχρι το φράγμα του S.Giustina

ZONA VAL DELL'ADIGE - κάτω τμήμα

- Οι περιοχές της λεκάνης απορροής του ποταμού Adige και οι πηγές του που βρίσκονται εντός του εδάφους της αυτόνομης επαρχίας του Trento, από τα σύνορα με την επαρχία του Bolzano έως το φράγμα του Ala (υδροηλεκτρικός σταθμός παραγωγής ενέργειας)

(Σημείωση:

Το άνω τμήμα της ζώνης ZONA VAL DELL'ADIGE περιλαμβάνεται στο εγκεκριμένο πρόγραμμα της επαρχίας του Bolzano. Τα άνω και κάτω τμήματα αυτής της ζώνης πρέπει να θεωρούνται μία επιδημιολογική μονάδα)

ZONA TORRENTE ARNÒ

- Η περιοχή της λεκάνης απορροής από την πηγή του χειμάρρου Arnò μέχρι τα κατάντη φράγματα που βρίσκονται πριν από την εκβολή που χειμάρρου Arnò στον ποταμό Sarca

ZONA VAL BANALE

- Η περιοχή της λεκάνης απορροής από την πηγή του ποταμού Ambies μέχρι το φράγμα ενός υδροηλεκτρικού σταθμού παραγωγής ενέργειας

ZONA VARONE

- Η περιοχή της λεκάνης απορροής από την πηγή του ποταμού Magnone μέχρι τον καταρράκτη

ZONA ALTO E BASSO CHIESE

- Η περιοχή της λεκάνης απορροής του ποταμού Chiese από την πηγή έως το φράγμα του Condino, εκτός από τις λεκάνες απορροής των χειμάρρων Adanà και Palvico

ZONA TORRENTE PALVICO

- Η περιοχή της λεκάνης απορροής του χειμάρρου Palvico έως ένα φράγμα που έχει κατασκευαστεί από σκυρόδεμα και πέτρες

5.3. Η περιφέρεια Veneto

ZONA TORRENTE ASTICO

- Η περιοχή της λεκάνης απορροής του ποταμού Astico, από τις πηγές του (στην αυτόνομη επαρχία του Trento και στην επαρχία της Vicenza, η περιφέρεια Veneto) έως το φράγμα που βρίσκεται κοντά στη γέφυρα Pedescala στην επαρχία της Vicenza

Το τμήμα κατάντη του ποταμού Astico, μεταξύ του φράγματος που βρίσκεται κοντά στη γέφυρα Pedescala και του φράγματος Pria Maglio, θεωρείται ενδιάμεση ζώνη

5.4. Η περιοχή της Ούμπρια

ZONA FOSSO DE MONTERIVOSO: Η λεκάνη απορροής υδάτων του ποταμού Monterivoso από τις πηγές του έως τα αδιάβατα φράγματα κοντά στο Ferentillo

5.5. Η περιοχή της Λομβαρδίας

ZONA VAL BREMBANA: Η λεκάνη απορροής υδάτων του ποταμού Brembo, από τις πηγές του έως το αδιάβατο φράγμα στην κοινότητα Ponte S. Pietro

6.A. ΖΩΝΕΣ ΣΤΗ ΦΙΝΛΑΝΔΙΑ ΣΤΙΣ ΟΠΟΙΕΣ ΕΦΑΡΜΟΖΕΤΑΙ ΕΝΑ ΕΓΚΕΚΡΙΜΕΝΟ ΠΡΟΓΡΑΜΜΑ ΜΕ ΣΤΟΧΟ ΤΗΝ ΑΠΟΚΤΗΣΗ ΤΟΥ ΚΑΘΕΣΤΩΤΟΣ ΤΗΣ ΕΓΚΕΚΡΙΜΕΝΗΣ ΖΩΝΗΣ ΣΕ ΣΧΕΣΗ ΜΕ ΤΗΝ ΙΑΣ ΚΑΙ ΛΑΝ

- Όλες οι ηπειρωτικές και παράκτιες περιοχές της Φινλανδίας, εκτός από την επαρχία Åland και την υπό περιορισμό περιοχή στο Pyhtää

6.B. ΠΕΡΙΟΧΕΣ ΣΤΗ ΦΙΝΛΑΝΔΙΑ ΣΤΙΣ ΟΠΟΙΕΣ ΕΦΑΡΜΟΖΕΤΑΙ ΕΝΑ ΕΓΚΕΚΡΙΜΕΝΟ ΠΡΟΓΡΑΜΜΑ - ΣΥΜΠΕΡΙΛΑΜΒΑΝΟΜΕΝΩΝ ΤΩΝ ΕΙΔΙΚΩΝ ΜΕΤΡΩΝ ΕΞΑΛΕΙΨΗΣ ΓΙΑ ΤΗΝ ΙΑΣ - ΜΕ ΤΕΛΙΚΟ ΣΤΟΧΟ ΤΗΝ ΑΠΟΚΤΗΣΗ ΤΟΥ ΚΑΘΕΣΤΩΤΟΣ ΤΗΣ ΕΓΚΕΚΡΙΜΕΝΗΣ ΖΩΝΗΣ ΟΣΟΝ ΑΦΟΡΑ ΤΗΝ ΙΑΣ ΚΑΙ ΤΗ ΛΑΝ

- Όλη η περιοχή ÅLAND και η υπό περιορισμό περιοχή στην PYHTÄÄ

ΠΑΡΑΡΤΗΜΑ II

ΕΚΜΕΤΑΛΛΕΥΣΕΙΣ ΣΤΗΝ ΙΤΑΛΙΑ ΣΤΙΣ ΟΠΟΙΕΣ ΕΦΑΡΜΟΖΕΤΑΙ ΕΝΑ ΠΡΟΓΡΑΜΜΑ ΜΕ ΣΤΟΧΟ ΤΗΝ ΑΠΟΚΤΗΣΗ ΤΟΥ ΚΑΘΕΣΤΩΤΟΣ ΤΗΣ ΕΓΚΕΚΡΙΜΕΝΗΣ ΕΚΜΕΤΑΛΛΕΥΣΗΣ ΠΟΥ ΒΡΙΣΚΕΤΑΙ ΣΕ ΜΙΑ ΜΗ ΕΓΚΕΚΡΙΜΕΝΗ ΖΩΝΗ ΣΕ ΣΧΕΣΗ ΜΕ ΤΗΝ ΙΑΣ ΚΑΙ ΤΗ ΛΑΝ

1. ΠΕΡΙΦΕΡΕΙΑ: FRIULI VENEZIA GIULIA, ΕΠΑΡΧΙΑ UDINE

Εκμεταλλεύσεις στην υδρογραφική λεκάνη του ποταμού Tagliamento

- Azienda Vidotti Giulio snc, Sutrio

2. ΠΕΡΙΦΕΡΕΙΑ: Η ΠΕΡΙΦΕΡΕΙΑ VENETO

Εκμεταλλεύσεις στην υδρογραφική λεκάνη του ποταμού Sile:

- Azienda Troticoltura S. Cristina, Via Chiesa Vecchia 14 - Loc. S. Cristina di Quinto